एलोर सेटार (मलेशिया) रियो ओलंपिक की रजत पदक विजेता पीवी सिंधु की अगुवाई में भारतीय महिलाओं ने बेहतर प्रदर्शन करते हुए एशिया टीम बैडमिंटन चैंमिपयनशिप के पहले मुकाबले में मंगलवार को हांगकांग को ३-२ से हरा दिया। गौरतलब है कि सायना नेहवाल चोट के कारण बाहर हैं, इसलिए पीवी सिंधु उनकी गैर मौजूदगी में भारतीय टीम का नेतृत्व कर रहीं हैं। सिंधु ने अपना पहला एकल मैच जीता और फिर एन सिकी रेड्डी के साथ दूसरे मैच में भारत को जीत दिला दी। सिंधू के अलावा जी रूत्विका शिवानी ने अपना एकल मैच जीतकर भारत को हांगकांग पर 3-2 के अंतर से जीत दिलाई।